РЕПУБЛИKА СРПСKА
ОПШТИНА ТРНОВО
-Начелник-
Број : 02-014-141/25
Трново, 15.08.2025. године

 На основу члана 39. Закона о локалној самоуправи (’’Службени гласник Републике Српске’’, бр. 97/16, 36/19 и 61/21), члана 348. став 1. Закона о стварним правима (’’Службени гласник Републике Српске’’, бр. 124/08, 3/09, 58/09, 95/11, 60/15, 18/16 – Одлуке УС, 107/19, 1/21 – Одлука УС и 119/21), члана 9. Правилника о поступку јавног конкурса за располагање непокретностима у својини Републике Српске и јединица локалне самоуправе (’’Службени гласник Републике Српске’’, број : 20/12) и Одлуке о начину и условима јавне продаје непокретности у својини општине Трново (''Службене новине Града Источно Сарајево'', број : 16/25), Начелник општине Трново расписује

**О Г Л А С
о продаји непокретности у својини општине Трново**

1. Општина Трново продаје путем усменог јавног надметања – лицитације непокретности у својини општине Трново, и то :
 - Једнособан стан у стамбено-пословном објекту изграђеном на к.ч. бр. 264/4

к.о. Трново, Трг Срђана Кнежевића бр. 12, поткровље, корисне површине 55 м2, уписан у ЛН бр. 966 к.о. Трново, подуложак бр. 2, посебан дио зграде 11,

* Једнособан стан у стамбено-пословном објекту изграђеном на к.ч. бр. 163/2

к.о. Трново, у ул. Трновског батаљона бр. 52, други спрат, корисне површине 43 м2, уписан у ЛН бр. 965 к.о. Трново, подуложак бр. 5, посебан дио зграде 19,

* Двособан стан у стамбено-пословном објекту изграђеном на к.ч. бр. 163/2

к.о. Трново, у ул. Трновског батаљона бр. 54, трећи спрат, корисне површине 54 м2, уписан у ЛН бр. 965 к.о. Трново, подуложак бр. 5, посебан дио зграде 9.

2. Усмено јавно надметање – лицитација за непокретности из тачке 1. овог огласа ће се одржати дана 05.09.2025. године, у сали Скупштине општине Трново, ул. Трновског батаљона бр. 84, са почетком у 13:00 часова.

3. Почетна продајна цијена непокретности из тачке 1. овог огласа, које се налазе у II стамбено-пословној зони, одређена је на основу процјене тржишне вриједности стана од стране вјештака грађевинске струке Бојане Зечевић и износи :

* За некретнину/стан из тачке 1. став 1. алинеја 1. огласа 21.450,00 КМ

(словима : двадесетједнахиљада четириститине педесет и 00/100 КМ), Извјештај о

процјени тржишне вриједности стана од 02.04.2025. године,

* За некретнину/стан из тачке 1. став 1. алинеја 2. огласа 17.200,00 КМ

(словима: седамнаестхиљада двијестотине и 00/100 КМ), Извјештај о процјени тржишне вриједности стана од 10.06.2025. године,

* За некретнину/стан из тачке 1. став 1. алинеја 3. огласа 22.950,00 КМ

(словима: двадесетдвијехиљаде деветстотина педесет и 00/100 КМ), Извјештај о процјени тржишне вриједности стана од 07.04.2025. године.

4. Kауција за учешће у лицитацији износи 10% од почетне продајне цијене земљишта.

5. Учесници лицитације дужни су утврђени износ кауције уплатити на жиро рачун општине Трново број : 5550020000370169, са назнаком некретнине за коју се кауција плаћа, најкасније до 03.09.2025. године, о чему ће поднијети Kомисији доказ о извршеној уплати.

6. Заинтересована лица могу извршити разгледање непокретности које се продају, те извршити увид у потребну документацију у просторијама Одсјека за просторно уређење и стамбене послове општине Трново, као и добити информације на телефон 057/610-237, сваког радног дана у времену од 11:00 до 14:00 часова.

8. Продајну цијену наведених непокретности учесник лицитације са којим ће се закључити купопродајни уговор, обавезан је уплатити након прибављеног мишљења Јавног правобраниоца Републике Српске. Начин плаћања купопродајне цијене регулисаће се купопродајним уговором, а предаја непокретности у посјед купцу извршити у року од 8 дана од дана закључења купопродајног уговора, о чему ће сачинити записник о примопредаји.

9. Поступак лицитације спровешће Комисија за спровођење јавног надметања за продају, односно оптерећење правом грађења непокретности у својини општине Трново именована Одлуком Скупштине општине Трново (''Службене новине Града Источно Сарајево'', број : 15/24).

10. Све трошкове израде и провођења купопродајног уговора сноси купац.

11. Ако учесник лицитације, чија је понуда утврђена као најповољнија, одустане од закључења купопродајног уговора, губи право на поврат положене кауције.

12. Пријаве за учешће на лицитацији подносе се до 03.09.2025. године, до 15:00 часова, и то непосредно путем протокола или путем поште на адресу : Општина Трново, ул. Трновског батаљона број : 86- Kомисији за спровођење лицитације са назнаком ’’пријава за лицитацију за некретнину/стан’’. Уз пријаву приложити копију личне карте/рјешење о регистрацији, доказ о уплати кауције и по потреби нотарски овјерену пуномоћ.

  **НАЧЕЛНИК**

 Мирослав Бјелица